بونو باش ناظیرین کؤمکچی‌سی نومان کورتولموش چانکایا کؤشکونده، دیپلوماتیک ساحه‌سینده فعالیت گؤسترن قزئت، تلویزیون و بعضی قئیری-حکومت تشکیلات‌لاری‌نین نماینده‌لری ایله گؤروشونده دئدی.
نومان کورتولموش تورکیه‌نین گوجلو دؤولت اولدوغونا دقتی چکه‌رک: 15 ژوئیه‌ده تورکیه‌ده خالقین گؤستردیگی هم رای‌لیک هر شی‌ین اوستنوندیر. سیاست، سیویل توپلوم و مئدیانین آرا‌لارینداکی فرقی بیر طرفه قویا‌راق، دموکراسی‌یه صاحب چیخماسی و بونو سونرا دا داوام ائتدیرمه‌سی هم سیاستده، هم ده دیگر بوتون ساحه‌لرده یئنی بیر دیلین، یئنی بیر طرزین اینکیشافینا سبب اولدو. اومید ائدیریک کی، بو طرز و اسلوب داوام ائده‌جک-دئیه بیلدیردی.
تورکیه‌ده بون‌دان سونرا اقتصادی و سیاسی ثابت‌لیگی‌نین دایمی‌لیگی‌نین ضروری اولدوغونو دئین باش ناظیرین کؤمکچی‌سی بیر اولا‌راق سیاسی و اقتصادی ثابت‌لیگین گوجلنمه‌سی مقصدی ایله کؤکلو دییشیک‌لیک‌لری ائده بیله‌جک آددیم‌لارین آتیلماسینی واجیبدیر. نومان کورتولموش بوتون ایمکان‌لاریمیزلا تورکیه‌ده تام معناسی ایله دئموکراسینی  اورتایا قویا‌جاق آددیم‌لار آتاجاغیق-دئیه وورغولادی.
